ΓΡΑΠΤΗ ΕΡΩΤΗΣΗ E-0767/03

υποβολή: Maria Carrilho (PSE) προς το Συμβούλιο

(12 Μαρτίου 2003)

Θέμα: Ανατολικό Τιμόρ

Η Ευρωπαϊκή Ένωση διακρίθηκε στηνπόθεση της προάσπισης των ανθρωπίνων δικαιωμάτων του λαού του Ανατολικού Τιμόρ, κυρίως από τον Σεπτέμβριο του 1999, μετά τις βιαιότητες που διέπραξαν οι δυνάμεις της πολιτοφυλακής. Το Ευρωπαϊκό Κοινοβούλιο προσέδωσε συμβολικό χαρακτήρα στη δέσμευση της Ευρώπης στηνπόθεση της απελευθέρωσης του λαού του Τιμόρ απονέμοντας το βραβείο Ζαχάροφ στον Xanana Gusmo.

Στο πλαίσιο των δραστηριοτήτων των Ηνωμένων Εθνών, η Ευρωπαϊκή Ένωση συνέβαλε στην ανεξαρτητοποίηση του Ανατολικού Τιμόρ τον Μάιο του 2002. Στη συνέχεια, από τον Ιούνιο του 2002, τα Ηνωμένα Έθνη, με την έγκριση του Συμβουλίου Ασφαλείας, όπου εδρεύουν δύο κράτη μέλη της Ένωσης, άρχισαν να αποσύρονται από την παροχή στήριξης για τη δημιουργία των αναγκαίων τεχνικών, διοικητικών και κοινωνικών προϋποθέσεων για την πραγματική χειραφέτηση του Ανατολικού Τιμόρ, το οποίο σήμερα διανύει κρίσιμη περίοδο. Για διάφορους λόγους, πλήθος προσφύγων συνέρρευσε κατά τους τελευταίους μήνες στην πρωτεύουσα Ντίλι, ο πληθυσμός της οποίας σε σύντομο χρονικό διάστημα αυξήθηκε από 60 000 σε περίπου 200 000 κατοίκους. Πολλοί από τους πρόσφυγες αυτούς επιβιώνουν κάτω από συνθήκες που οδηγούν είτε σε απάθεια είτε προκαλούν οργή και βία.

Σκοπεύει το Συμβούλιο να αυξήσει τη βοήθειά του για την εδραίωση της δημοκρατίας στο Ανατολικό Τιμόρ·

Εξετάζει το Συμβούλιο τη δυνατότητα να παράσχει κάποια βοήθεια αυτού του είδους στο πλαίσιο των αποστολών (Petersberg) που ανατίθενται στη Δύναμη Ταχείας Επέμβασης·

Απάντηση

(29 Σεπτεμβρίου 2003)

Το Συμβούλιο συμμερίζεται τις ανησυχίες της Αξιότιμης κας Βουλευτού για τις συνέπειες της μαζικής συρροής προσφύγων στο Ντίλι και τις ενδεχόμενες κοινωνικές επιπτώσεις και θα εξετάσει τις δυνατότητες για την κατάλληλη αντιμετώπιση της κατάστασης αυτής στα πλαίσια της σημαντικής χρηματοδοτικής βοηθείας που η ΕΕ παρέχει στο Ανατολικό Τιμόρ. Μόνον μεταξύ του 1999 και του 2002, η ΕΕ χορήγησε περίπου 137 εκατομμύρια ευρώ ως δωρεάν βοήθεια στο Ανατολικό Τιμόρ. Αυτό αντιστοιχεί σε πάνω από 170 ευρώ κατά κεφαλήν και αποτελεί ένα από ταψηλότερα επίπεδα βοηθείας. Εξάλλου, τα κράτη μέλη έχουν επίσης, διαθέσει σημαντικά ποσά βοηθείας για το Ανατολικό Τιμόρ.

Η Ευρωπαϊκή Ένωση θα συνεχίσει να παρέχει σημαντική βοήθεια στο Ανατολικό Τιμόρ για την περαιτέρω εδραίωση της πολιτικής σταθερότητας και της δημοκρατίας στη χώρα και την προαγωγή μακροπρόθεσμης ανάπτυξης με την ελάφρυνση της φτώχειας και τη δημιουργίαποδομών. Η ΕΕ σκοπεύει να χορηγήσει 10 εκατομμύρια ευρώ περίπου το 2003 και 8 εκατομμύρια ευρώ περίπου το 2004. Και πάλι τα κράτη μέλη θα συμπληρώσουν τη χρηματοδοτική αυτή προσπάθεια.

Το αίτημα του Ανατολικού Τιμόρ για προσχώρηση στη Συμφωνία Εταιρικής Σχέσης ΑΚΕ/ΕΚ του Κοτονού εγκρίθηκε κατά την σύνοδο του Συμβουλίου των Υπουργών ΑΚΕ-ΕΚ της 15ης και 16ης Μαΐου 2003.

Η προσχώρηση θα επιτρέψει, μεταξύ άλλων, στο Ανατολικό Τιμόρ να έχει πρόσβαση στους χρηματοδοτικούς πόρους που θα παρασχεθούν στα πλαίσια της Συμφωνίας Εταιρικής Σχέσης ΑΚΕ-ΕΚ δυνάμει του επόμενου Χρηματοδοτικού Πρωτοκόλλου για την περίοδο 2005-2010.

Το Συμβούλιο δεν εξετάζει στο παρόν στάδιο το ενδεχόμενο ανάπτυξης σωμάτων της Δύναμης Ταχείας Επέμβασης στο Ανατολικό Τιμόρ.